**23665 – Sveučilišni računski centar Srce**

**OBRAZLOŽENJE OPĆEG DIJELA FINANCIJSKOG PLANA**

Sukladno članku 36. novog Zakona o proračunu (NN 144/21) Srce je uz prijedlog financijskog plana izradilo obrazloženje općeg dijela financijskog plana. U ovom obrazloženju daje se opća slika financijskog plana Sveučilišnog računskog centra - Srca kroz obrazloženje ukupnih prihoda i rashoda, prijenosa sredstava iz prethodne i u sljedeću godinu, te stanje ukupnih i dospjelih obveza.

**PRIHODI I PRIMICI**

Sveučilišni računski centar – Srce ostvaruje prihode na slijedećim aktivnostima:

A628018 Administracija i upravljanje Sveučilišnog računskog centra – Srca - izvor 11 Opći prihodi i primici,

A628084 Administracija i upravljanje Sveučilišnog računskog centra – Srca (iz evidencijskih prihoda) izvori: 31 Vlastiti prihodi, 43 Ostali prihodi za posebne namjene, 51 Pomoći EU i 52 Ostale pomoći, te 71 Prihodi od nefinancijske imovine i nadoknade štete s osnovu osiguranja.

K628055 Srce – Izravna kapitalna ulaganja

K628087 OP Konkurentnost i kohezija 2014.-2020., prioriteti 1 i 10 Izvori 12 Sredstva učešća u pomoći i izvor 563 Europski fond za regionalni razvoj (EFRR)

K628095 Informacijski sustavi evidencija u sustavu Visokog obrazovanja (ISeVO) Izvor 581 Mehanizam za oporavak i otpornost.

U razdoblju 2023. -2025. godine najznačajniji prihodi se planiraju na redovnoj aktivnosti A628018. Ovi prihodi namijenjeni su podmirenju rashoda i izdataka za zaposlene te materijalnih i financijskih rashoda u sklopu redovne djelatnosti Srca. Planirani prihodi na ovoj aktivnosti su se značajnije povećali zbog povećanja prava zaposlenika po Kolektivnom ugovoru za zaposlenike i namještenike u javnim službama, povećanje cijena energenata te s time svih ostalih rashoda. Isto tako završetkom projekta Hrvatski znanstveni oblak (HR ZOO) i Znanstveno tehnologijsko predviđanje (ZTP/CroRIS) rashodi održavanja i produkcije se prebacuju na redovnu djelatnost Srca. Projekcije za 2024. i 2025. godinu se nastavljaju na trend planiranih prihoda na ovoj aktivnosti.

Na kapitalnoj aktivnosti K628055 Srce Izravna kapitalna ulaganja, u 2023. godini planirana su sredstva za sanacija vanjske ovojnice zgrade, dodatna ulaganja u nadogradnju sustava besprekidnog napajanja na lokaciji podatkovnog centra na kampusu Borongaj, te redovne zamijene računala i računalne opreme.

Na aktivnosti K628087 izvorima 12 i 563 planiraju se prihodi za projekte Hrvatski znanstveni i obrazovni oblak (HR ZOO) KK.01.1.1.08.0001 i Znanstveno tehnologijsko predviđanje (ZTP/CroRIS) KK.01.1.1.03.0001. Oba projekta završavaju u prvom polugodištu 2023. godine.

Na aktivnosti A628084 Administracija i upravljanje Sveučilišnog računskog centra – Srca (iz evidencijskih prihoda) planiraju se prihodi od usluga koje Srce pruža na tržištu, prihoda iz niza međunarodnih projekata kao što su National Competence Centres in the framework of EuroHPC Phase 2 - EuroCC 2, EGI-ACE (EGI Advanced Computing for EOSC), EDSSI 2 (European Digital Student Service Infrastructure – Level 2), UNIC - The European University of Post-Industrial Cities, Open Digital Competences Training for School Educators – OpenDigCompEdu, DECriS - Digital Education for Crisis Situations: Times when there is no alternative. Svi projekti su aktivni u ovom planiranom razdoblju.

Na aktivnosti K628094 planirani su prihodi za Digitalnu preobrazba visokog obrazovanja e-Sveučilišta, unutar nacionalnog mehanizma za oporavak i otpornost. Aktivnosti uključuju Izgradnju novog Informacijskog sustava središnjih evidencija u visokom obrazovanju (ISeVO). Izgradnju sustava za praćenje programskih ugovora (ISpPU), izrada kurikuluma modularnog programa za razvoj digitalnih kompetencija korisnika u visokom obrazovanju, te izrada metodologije i evaluacija izrađenih obrazovnih sadržaja

**RASHODI I IZDACI**

Najznačajniji rashodi prate plan prihoda.

Na aktivnosti A628018 su planirani rashodi za zaposlene, rashodi za energiju, usluge tekućeg i investicijskog održavanja, zakupnine i najamnine, gdje je najveći rashod trošak godišnjih licenciji za korištenja softvera za provjeru autentičnosti radova u sustavu visokog obrazovanja te ostale usluge pod kojima su planirani rashodi za zaštitare.

Na aktivnosti A628084 su planirani rashodi za zaposlene, za najam prostora, te prijenose proračunskim korisnicima za projekt EuroCC 2. Značajnije odstupanje koje nastaje u 2023. godini je ulaganje u izmjenu mrežne infrastrukture, a vezano uz uslugu nacionalnog središta za razmjenu interentekog prometa CIX-a (izvor 31)

Na aktivnosti K628055 su planirani rashodi za sanaciju vanjske ovojnice zgrade Srca u Marohnićevoj 5, te nadogradnja postojećeg sustava besprekidnog napajanja podatkovnog centra na lokaciji Borongaj.

Na aktivnost K628087 su planirani rashodi za zaposlenike, najam prostora te dovršenje opremanja HR ZOO sjedišta.

Na aktivnosti K628094 su planirani rashodi za zaposlenike, usluge projektiranja informacijskih sustava u visokom obrazovanju te nabava dodatnog storage.

**PRIJENOS SREDSTAVA IZ PRETHODNE I U SLJEDEĆU GODINU**

U 2023. godini planirani je donos sredstava u iznosu od 1.800.000 eura koji će se trošiti tijekom 2023. godine na rashode za zaposlenike i ulaganje u mrežnu opremu, te za ostale rashode vezane uz međunarodne projekte koji traju više godina. U slijedećim godinama djelomično će se nastaviti prenositi financijska sredstva za rashode za zaposlenike i redovne rashode započetih projekta.

**UKUPNE I DOSPJELE OBVEZE**

U ovom dijelu prikazano je stanje ukupnih i dospjelih obveza Srca na dan 31. prosinca 2021. godine i na dan 30. lipnja 2022. godine, izražene u kunama.

|  |  |  |
| --- | --- | --- |
|  | Stanje obveza na dan 31.12.2021. | Stanje obveza na dan 30.06.2022. |
| Ukupne obveze | 7.149.793 | 4.653.538 |
| Dospjele obveze | 0 | 0 |